Diari Oficial de la Generalitat Valenciana


Sumari del DOGV 3476, del 19-04-1999 (1999/2722)

ORDRE de 24 de febrer de 1999, de la Conselleria de Medi Ambient, per la qual s'aprova la revisió de la classificació d'un tram del camí ramader assagador de la Font Freda, al terme municipal d'Ontinyent (València).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3476

Data del DOGV
:   19-04-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2722


Data del document
:   24-02-1999

Organisme emissor
:   Conselleria de Medi Ambient

Tipus de document
:   Ordre

Descriptors 

:   * Ontinyent
    * via rural
    * ramat

ORDRE de 24 de febrer de 1999, de la Conselleria de Medi Ambient, per la qual s'aprova la revisió de la classificació d'un tram del camí ramader assagador de la Font Freda, al terme municipal d'Ontinyent (València). [1999/Q2722]
  
Vist l'expedient de revisió de la classificació aprovada per l'Ordre Ministerial de 21 de març de 1970, del camí ramader assagador de la Font Freda, del terme municipal d'Ontinyent, promogut pel senyor Miguel Tormo Sala i altres veïns d'Ontinyent, que adjunten a la sol·licitud presentada la documentació que justifica l'obertura de l'expedient a l'empara dels articles 6 i 7 de la Llei 3/1995, de 23 de març, de Camins Ramaders, i correctament tramitat per la Direcció Territorial de València, en compliment de l'acord d'iniciació de l'expedient de revisió de la classificació firmat pel conseller de Medi Ambient el 10 d'abril de 1997.
  
Vistos la Llei 3/1995, de 23 de març, de Camins Ramaders; el Reial Decret 2.876/1978, que aprova el Reglament de la derogada Llei 22/1974, de Camins Ramaders, aplicable transitòriament pel fet de no contradir els preceptes bàsics establits en la Llei 37/1995; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altres disposicions concordants.
  
Vista la proposta de la Direcció General per al Desenvolupament Sostenible i tots els informes favorables que s'han sol·licitat preceptivament.
  
Fent ús de les facultats que tinc atribuïdes,
  
ORDENE
  
Article 1
  
Que s'aprove la revisió de la classificació d'un tram del camí ramader assagador de la Font Freda, comprés entre la zona de la urbanització l'Ombria i la Casa Bella o Heretat de Sant Isidre, del terme municipal d'Ontinyent (València), d'acord amb les característiques següents:
  
Primer tram. S'inicia a la zona de la urbanització l'Ombria, des del camí Vell de Banyeres de Mariola (pel qual discorre el camí ramader actualment classificat). Aquest tram, amb direcció oest-sud-oest, té una longitud de 275 metres.
  
Segon tram. Entre la Casa Bella o Heretat de Sant Isidre i diverses parcel·les i unes casetes. La direcció és la sud i té una longitud de 360 metres.
  
Tercer tram. Des de la Casa Bella o Heretat de Sant Isidre i les parcel·les també pertanyents a aquesta, fins entroncar una altra vegada amb el camí Vell de Banyeres de Mariola, on torna al camí ramader ja classificat (sense variació). La longitud és de 75 metres.
  
L'amplària es manté igual a la resta del camí ramader assagador de la Font Freda, en 37,50 metres segons la Llei 3/1995 i l'article 570 del Codi Civil.
  
La longitud revisada és d'aproximadament 700 metres.
  
Descripció de l'itinerari i límits: s'inicia entre les parcel·les de la senyora M.ª Manuela Pastor Micó (a la dreta) i el senyor Roberto Soler Tortosa (a l'esquerra), i segueix el recorregut deixant a la dreta la parcel·la del senyor José Martínez Díaz. Més avant (a la dreta), parcel·la de la senyora María Manuela Pastor Micó. Ací entra al pinar (parcel·la 76-b del polígon 189) de la finca Casa Bella, a l'esquerra també es troba la propietat del senyor Luis Mompó Delgado de Molina. A la dreta hi ha una parcel·la de la senyora Rosalía Soler Ferrero (parcel·la número 95 del polígon número 18). Segueix una parcel·la amb quatre oliveres.
  
A continuació, a la dreta pujant, hi ha cinc xicotets bancals plantats d'oliveres (també parcel·la 76-c, del polígon número 18). A l'esquerra hi ha una xicoteta senda que dóna servei a dues parcel·les, i en aquest lloc hi ha un ample tall de tres metres d'alçada. A l'esquerra està la parcel·la número 70, propietat del senyor Enrique Gandia Navarro (parcel·la 70, polígon número 18). Hi ha una esplanada descansador de bestiar (sester). Confronta pel nord amb un barranc. Seguint, a la dreta, el pinar del senyor Luis Mompó Delgado de Molina (incendiat el 1994). Enfront de la finca del senyor Enrique Gandía Navarro (parcel·la número 70 del polígon 18) hi ha quatre moreres, una figuera, un noguer i dos xops. Seguint, hi ha una caseta de motor per a la llum i un xicotet camí que divideix les parcel·les 70 i 71 i segueix la propietat del senyor Juan Silvestre Cambra (parcel·la 71 del polígon número 18). Un accés d'entrada a la propietat del senyor Miguel Tormo Sala (parcel·les 75, 74 i 73 del polígon número 18). Entre les parcel·les 75 i 76 hi ha un desguàs, que és una xicoteta senda, fins a un pou. Parcel·la de l'esquerra del senyor Juan Carlos Martínez i a la dreta pinar del senyor Luis Mompó Delgado de Molina, tornant a enllaçar amb l'assagador.
  
Article 2
  
Contra aquesta ordre es pot interposar, davant el Tribunal Superior de Justícia de la Comunitat Valenciana, un recurs contenciós administratiu, en el termini de dos mesos, comptadors des de l'endemà de la publicació en el Diari Oficial de la Generalitat Valenciana, d'acord amb el que estableixen els articles de la Llei Reguladora de la Jurisdicció Contenciosa Administrativa.
  
Prèviament a aquesta interposició es procedirà a comunicar-ho a aquesta Conselleria d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 24 de febrer de 1999
  
El conseller de Medi Ambient,
  
JOSÉ MANUEL CASTELLÁ ALMIÑANA